LidanRubinov/Halacha-QA huggingface dataset:
שאלה: לתת מתנה פעמון בשבת: כבוד הרב האם מותר בשבת להביא כמתנה, פעמון מחרסינה?
תשובה: יש כאן שני עניינים שיש לברר: א. האם מותר לתת מתנה בשבת. ב. האם מותר לטלטל פעמון, שלכאורה הוא מוקצה מפני שעשוי להשמעת קול ובשבת זה אסור. הנה ח אסרו מקח וממכר בשבת, ורק לדבר מצוה יש דברים שמותרים, כמו בקניית בית בארץ ישראל מגוי או נדר לצדקה, עיין שולחן ערוך (אורח חיים סימן שו), ולכן גם אסור לתת מתנות בשבת. אולם אם אדם רוצה להביא מתנה בשבת (כגון לבר מצוה) עליו לומר שאינו מקנהו בשבת אלא נותן אותו כפיקדון ורק במוצאי שבת רשותו של המקבל תקנה לו, או לחילופין, הנותן יזכה את החפץ בערב שבת על ידי אחר עבור הבר מצוה ובשבת יכול להביא לו את המתנה. כמובן שכל זה מדובר בעיר שיש לה ערוב ומותר לטלטל בה. לענין מוקצה, פעמון רגיל הוא מוקצה בשבת, וכתב ה'ביאור הלכה' (אורח חיים סימן שלח, סעיף א, ד"ה "אסור ולכן") בשם ה'פרי מגדים' לגבי טבעת הקבועה בדלת לצורך הקשה, שמסתפק אי מקרי מוקצה ויהיה אסור לטלטלה. לכןף פעמון שמיוחד להשמעת קול ודאי שאסור לטלטלו בשבת, אך פעמון של חרסינה, שנראה שעיקר עשייתו היא לשם נוי, נראה שאין לו דין מוקצה היות ואינו מיוחד לאיסור, ומותר לטלטלו בשבת. אמנם, צעצועים של ילדים קטנים שיש בהם פעמונים המשמיעים קול כשהקטן מנענעם, מותר להשאירם לפני הילדים והם מעצמם ישחקו בהם, דלגבם נחשב כמו שאינו מתכוון לניגון, אבל לגדולים אסור לנענע על מנת שישמיעו קול בשביל הקטנים. עייו שמירת שבת כהלכתה (פרק טז, סעיף ג). החותם לכבוד התורה ולומדיה,
שאלה: זכר לחורבן: מראש, אבקש תשובה על פי פסק של הרב מרדכי אליהו זצ"ל. ואם אפשר גם מקור. האם מותר לחרוט את בית המקדש באמה על אמה שמשאירים מול פתח הבית? האם אפשר גם לכתוב פסוקים בפנים? אם כן, האם גם כאשר זה מייפה את הריבוע זה ר?
תשובה: אפשר, ובתנאי שלא יהיה בעיקר ליופי אלא לזכרון ירושלים ובית המקדש.
שאלה: השבת אבדה - כסף וראש נקי מתפילה: 1. נמצא צ ק (מלשון צק ים) ברחוב בשווי 2,000 שקל. האם אני חייב להחזיר, הלא זה רשות רבים? ואם כן, לכמה זמן? 2. התחלתי להניח תפילין לא מזמן ולמדתי שאני חייב רק מחשבות תורניות. אני מנסה רק מחשבות תורניות ולא מצליח. אני מנסה להתרכז ולכון בתפילה ולא מצליח, ולפני התפילין הצלחתי, מה לעשות? ומ קרה שפתאום איני מצליח לכון כפעם?
תשובה: : א. את הצ'ק ודאי שצריך להחזיר, שהרי יש בו סימן מובהק. ב. המחשבות המסיחות אינם בגלל התפילין אלא למרות התפילין. אתה מתבגר ובגיל ההתבגרות הניסיונות הולכים וגדלים. אל תצפה שתמימות הילדות תשאר בך גם בגיל הנעורים. עתה מתחיל להיכנס לתקופה בה יש לך נסיונות רבים. העבודה שלך היא לנצח במלחמות הרבות שלפניך. לאחר אלפי מלחמות אולי שוב תגיע לתקופה שיש בה יותר נינוחות ושלווה ותחזור למעלתהתמימות של הילדות ממקום אחר. וחיים מלאים התמודדיות ובעיקרת נצחונות.
שאלה: מעשר כספים כשכר לימוד לאולפנה : לרב. 1. האם מותר לי לקנות ספרים כדי ללמוד עם תלמידי מכספי מעשר? 2. בתי לומדת באולפנא ויש הפרש גדול בין שכ"ל שם לשכ"ל שהייתי משלם במקום מגורי. האם מותר לי לממן את ההפרש מכספי מעשר? וכיצד לחשב הנ"ל שהרי יש כלכלה שאיני מממן מעצם היותה באולפנא.
תשובה: מותר
שאלה: שימוש בסרטים עם סממנים נוצרים: לכבוד הרב א. האם מותר להראות לתלמידים (ישיבה תיכונית) סרט דוקומנטרי על תולדות גדול בישראל או על האנוסים בספרד כאשר בסרט מצולמים גם קטעים מתפילה בכנסיה, תמונות של אותו האיש וצורות של שתי וערב? ב. באותם סרטים חלק מהדוברים הם אנשי אקדמיה ולא דמויות רבניות המסבירים את דרכו של הדמות, האם זה נכון להראות הנ"ל?
תשובה: אם מטרת הסרט חיובית והעורכים התכוונו לחזק את האמונה אם הרמי"ם בישיבה סבורים שהסרט טוב איני רואה סיבה להמנע בגלל הקטעים שהזכרת.
שאלה: תפילת הדרך, ברכת הגומל ושהחיינו: יש לי כמה שאלות לכל אחת מהתפילות האלה, חלק זה דחוף. לגבי תפילת הדרך, יש דרך לאמר את תפילת הדרך לפני הנסיעה? לפני שנכנסים לאוטו? כי אני מתחזק ממשפחה חילונית וזה קצת בעיה לברך באוטו בנסיעה. -לגבי ברכת הגומל, נסעתי ביום שישי מהצפון לבאר שבע וברוך השם חזרתי ב אני יכול לברך הגומל בשבת הקרובה? -ברכת שהחיינו, אם קניתי בגד חדש לחתונה של קרוב משפחה בע"ה. ואני כנראה ילבש אותה לראשונה ביום של החתונה. אני שמח בבגד והוא היה די יקר, אני יצטרך לברך רק שאני ילבש את זה ביום של החתונה או שלברך עכשיו וללבוש לשנייה ואז להוריד? ויום טוב )
תשובה: 1. בעיקרון יש לומר לאחר שמתחילים לנסוע (ועדיף על כביש מהיר) אם זה קשה, אתה יכול גם לומר בתפילת שחרית באמצע "שמע קולנו". אם לא, אז תברך לפני תחילת הנסיעה. 2. ספרדים נוהגים לברך הגומל ואתה יכול לברך בשבת. 3. אם לא ברכת בקניה, תברך כשאתה לובש לחתונה.
שאלה: אתר מכירות אינטרנט: 1.האם יש בעיה להקים אתר מכירות באינטרנט, ומדוע? 2. האם מותר לשים באתר אפשרות שמיעה לשירים בלועזית באתר, ומדוע?
תשובה: 1. מותר להקים אתר מכירות באינטרנט ורק יש להימנע מכך שהוא ימכור גם בשבת. 2. שיר שמותר לשמוע אפשר גם לשים באתר.
שאלה: כיפה בזמן הארוחה: האם יש מנהג לשים תמיד כיפה בזמן הארוחה? האם זה חובה? ומאיזה גיל?
תשובה: ב"ה לך. שמחתי לקבל את מכתבך, ולראות את הרצון הטוב שלך להתקדם. לפי ההלכה גברים צריכים לכסות את הראש במשך היום, במיוחד בזמן תפילות וברכות, אך גם בשאר הזמן זה חשוב מאוד, במיוחד כיום שהכיפה היא גם כן סמל לכך שאדם מכיר שיש מישהו מעליו, מישהו שברא את העולם ומנהל אותו. אך דבר זה קשור לבנים, לבנות לעומת זאת, כיסוי הראש הוא מסיבה אחרת, כדי לשמור על הצניעות. אצל אשה כיסוי הראש תלוי אם האשה נשואה או לא. בת לא נשואה איננה צריכה לכסות את הראש, ואילו אשה נשואה חייבת לכסות את ראשה. כיסוי הראש אצל אשה הוא כל הזמן, ובכל מקום שיש גברים שרואים אותה. אלו הדברים בקיצור נמרץ. להרחבה, בדיני כיסוי ראש לגברים תוכלי לקרוא באתר בספר פניני הלכה בקישור הבא: לגבי כיסוי ראש לאשה תוכלי לקרוא הרחבה בקישור הבא: אשמח להיות בקשר ולעזור עוד בכל מה שאוכל. תרגישי חופשיה לפנות אלי ישירות אל האימייל שלי, ואשתדל לעזור. הרב יצחק גרינבלט zahig1 gmail.com
שאלה: הסרת שער מבית השחי בשנת אבל: סרת שער מבית השחי לאשה בשנת אבל על אביה, האם מותר?
תשובה: לאחר שיעור גערה מותר להסיר את השערות. למעשה לאחר חודשיים של אבלות ניתן להסיר שערות בית השחי. נחמה גדולה
שאלה: איסור שמיעת מוזיקה בפני אבל: 1.יש איסור לשמוע מוזיקה בפני אבל או שרק מטעמי נימוס אין לעשות זאת? 2.ומהו תוקף איסור שמיעת מוזיקה לאבל (על הוריו בתוך השנה הראשונה)?האם זה מגיע עד כדי כך שיש לאבל להעיר לאנשים שבסביבתו? לדוג שעולה טרמפ עם מישהו האם הוא צריך לומר לו שיכבה המוזיקה?
תשובה: 1. אין חובה להתחשב באבל, שהוא יצא מהחדר. אך ממידת חסידות ראוי להתחשב. 2. אבל לא יכול לומר בטרמפ לנהג לסגור את המוזיקה.
שאלה: איך מנצלים את אלול: איך מנצלים את הזמן ולא "נופלים" לתוך הימים נוראים כמו כל שנה?
תשובה: אלול זו תקופה של התעוררות לתשובה, וכל אדם צריך לתקן. בספר אורות התשובה הרב זצ"ל כתב כמה פעמים שיש אנשים שהתשובה מייאשת אותם וגורמת להם חלישות הדעת, איפה אני, כמה חטאתי וכן הלאה. זה אסור! אדם צריך לדעת שאפילו אם הוא מעד פעם, אפילו אם הוא נהג שלא כשורה, תמיד הוא צריך לשאוף קדימה. אז אם אדם יודע שיש לו זמן מוגדר לשוב בתשובה, ויש מהראשונים שסוברים שיש מצווה כזאת- לשוב בתשובה, אז ודאי שזה צריך לתת לאדם כח ותמריץ לחזור בתשובה, ולא להפך.
שאלה: שינוי שם לבתי: בהתייעצות עם רב, נמסר לי לשנות שם לבתי בת ה-21 ( שמה אלמוג). איזה אות או שם נוסף מומלץ לתת לה על מנת לשנות את מזלה ולהסיר ממנה עין הרע שיש עליה מאז היותה בת 12? ובשורות טובות.
תשובה: אפשר להוסיף אות י'- אלימוג. ובע"ה תתברך ותינצל מכל רע.
שאלה: תפילת ותיקין ביחידות בבית הכנסת: האם בתפילת ותיקין יחיד בבית כנסת שהתפילה בו מאוחרת יותר יש בעיה של מקדים תפילתו לתפילת הציבור? לפי הדעה שהבעיה היא שמקדים תפילתו לא מתפלל במנין, פשוט שאין בעיה אבל לפי הדעה השניה בפוסקים (שאינני זוכר מהי) יש בעיה?
תשובה: מדובר דווקא כשאתה מתפלל תמיד ותיקין, ואז אין בעיה כשתתפלל אפילו בבית הכנסת.
שאלה: לימוד למבחני לשכה בשבת ובחול המועד: הרב, לפני כחצי שנה ניגשתי למבחני הלשכה (עו"ד) ועל אף החומר הרב הקפדתי לא ללמוד בשבת ובחוה"מ פסח. לצערי נכשלתי וכעת אני נגשת שוב למבחן שיתקיים כשבוע לאחר שמחת תורה. תוכנית הלימוד כוללת לימוד גם בשבת ובחוה"מ (קריאה בלבד). אני שוב נאלצת להשקיע זמן וכסף רב (כאלפיים ש"ח) וחשוב לי מאד להצליח הפעם. אציין שיש לי ב"ה ילד קטן, כך שגם ימי החול שלי לי אינם רווים בהרבה זמן פנוי. האם מותר לי ללמוד למבחן גם בשבת ובחול המועד סוכות?
תשובה: בחול המועד מותר. בשבת יש מחלוקת בין הרמב"ם לרשב"א האם מותר ללמוד מדע בשבת. מתוך הנחה שהמטרה אינה רק הכנה לבחינה אלא עצם רכישת הידע, ניתן לסמוך על הרשב"א. אך השתדלי לצמצם התר זה לשעת הדחק בלבד. בהצלחה.
שאלה: לא ילבש בטבעת של אישה: לכבוד הרב! התעוררה לי שאלה, האם מותר לגבר לענוד טבעת נשית ואף בתוך הבית ולרגע קט, באשר הוא איסור תורה והתורה לא חילקה בזמן ומקום כזה?
תשובה: אם אתה סתם שם לאיזה רגע, לא נראה שיש בזה לא ילבש.
שאלה: טיפ למלצר בחתונה: ב"ה כאשר אנו אוכלים במסעדה אנחנו נותנים טיפ למלצר כמקובל. בזמן האחרון אני רואה שמוזמנים בחתונה נותנים טיפים למלצרים שהגישו להם את האוכל. אנחנו לא נוהגים לעשות כן כי אנחנו רגילים שבעלי השמחה נותנים בסוף הערב טיפים למלצרים כפי שאנחנו נוהגים לעשות בארועים שלנו. שאלתי: האם יש חובה לתת בחתונה טיפ למלצר? המוזמנים כבר מוציאים כסף על המתנה וכד ולא נראה לי שהמוזמנים צריכים להוציא עוד הוצאה. האם יש בזה חילול ה אם אנשים דתיים לא נותנים טיפ למלצר בחתונה? שמעתי פעם מלצרית אומרת לחברתה שבחתונות של דתיים לא מקבלים טיפים. אשמח לתשובת הרב ושרק נזכה לשמחות.
תשובה: אין שום חובה לתת טיפ בחתונה. ולא שייך פה חילול ה', שהרי אין לך שום מחויבות לתת בגלל שהם הביאו דבר מסוים.
שאלה: במה מדליקין: במשניות קהתי מבאר "עשרתם" בבמה מדליקין "הפרשתם את המעשר מכל הדברים המוכנים לסעודת שבת? שכן השבת קובעת למעשר אף לאכילת עראי"? מה זאת אומרת קובעת למעשר אף לאכילת עראי?
תשובה: גס"ד וברכת ד' יש ששה דברים שהם קובעים את המעשר, כך שאסור לאכול מהם אפילו באופן ארעי קודם הפרשה. אחד הדברים הוא שבת או מקח או מלח. ולכן בערב שבת יש לשאול האם עשרתם את הטבל לפני שבת, מכיוון שבשבת זה נקבע למעשר ואי אפשר לאכול אפילו ארעי. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: שם השם בחצי פסוק: עיינתי בילקוט יוסף שכתב שמותר לומר חצי פסוק ובו שם השם אם דורש לקהל. על מה מסתמך הרב, זה לא נקרא לומר את שם השם לשווא?
תשובה: הואיל ויש משמעות למשפט אין בכך שם השם לשוא, ובעבר היו רגילים אף לברך זה את זה "ה' עימכם" בהזכרת שם שמים במפורש, כמבואר במגילת רות ובמסכת ברכות דף נד ע"א. ואמנם היום אנו נזהרים בכך יותר כדי ששם השם לא יורגל להיאמר בפינו כלאחר יד, אך במקום שיש צורך וענין בכך הדבר מותר.
שאלה: שאלות על קמחית ושאלה על כיסוי ראש: לכב הרב דוד חי הכהן שליט"א שלו וברכה יש לי שתי שאלות בעניין מה שכתוב בגמרא על קמחית שזכתה לשבעה כוהנים גדולים כי כותלי ביתה לא ראו את שערות ראשה. א. הבנתי שבהמשך אותה גמרא כתוב שהרבה נשים עשו כן ולא זכו למה שהיא זכתה, אם כן, למה תמיד מזכירים את ההנהגה שלה ככזו שזיכתה אותה בבנים כוהנים גדולים? ב. ואם אכן לא זו ההנהגה שזיכתה אותה, מה כן זיכה אותה בבנים כאלה? ג. האם זו אכן ברכה ששבעה מבניה היו כוהנים גדולים? שמעתי פעם שמחליפים כהן גדול רק אם הוא נפטר או כבר לא ראוי לתפקידו. האם זה נכון? ואם כן, זה בעצם אומר שבניה נפטרו צעירים או שהתגלה שלא היו ראויים לכהונה גדולה? אודה להסבר על כך. ד. אם קורות ביתה של קמחית לא ראו את שערות ראשה, האם אפשר להבין מכך שגם בעלה אף פעם לא ראה את שיער ראשה? ואם כן - האם כיסוי הראש לא נועד גם כדי לשמור על היופי של האשה רק לבעלה? ואם בעלה לא רואה אף פעם את שיערה, אז בשביל מה נועד השיער שלה? ה. ובעניין כיסוי הראש. אני יודעת שלפי הקבלה יש עניין שלא יראו לאשה אפילו שערה אחת מחוץ לכיסוי הראש. ואשה אחת אמרה לי שלפי הקבלה יש גם עניין שלאשה נשואה יהיה שיער קצר מאוד. ופעם נדמה לי ששמעתי שלפי הקבלה דווקא יש עניין שיהיה לאשה שיער ארוך. מה באמת הכי ראוי לפי הקבלה?
תשובה: א-ב. יתכן ואצלה מעשי הצניעות היו מקוריים ואצל אחרות היו בעיקר מתוך רצון לחיקוי. ג. לא מוכרח שכהן גדול נפטר יתכן ונטמא באותו יום ואחיו החליפו. ד. לצורך מצוה לחבר אותה על בעלה מותר ומצוה אבל לחינם אין לגלות. ה. אינני בקי בקבלה אבל לפי מה ששמעתי ראוי לאשה שיער ארוך אבל לא ארוך מדי.
שאלה: ספרדי אשכנזי!?: לרבנים היקרים יש לי בעיה שנמשכת הרבה זמן הקשורה בהלכות ומנהגים, הייתי רוצה לשתף אתכם אולי תוכלו לעזור לי, אני בעל תשובה כבר מגיל צעיר מאוד, אימי הראשונה שחזרה בתשובה בבית וכשהיא התחזקה רבנים אמרו לה שלבעל תשובה יש אפשרות לבחור מנהגים והיא בחרה עדות המזרח על אף שאבי אשכנזי וכן גם אנחנו הילדים נהגנו ככה בבית עד היום על פי עדות המזרח (אמי ספרדיה),. היום אני כבר כמה שנים בישיבה גבוהה (אשכנזית) וחשבתי על זה מספר פעמים אולי אחזור לשורשים להיות אשכנזי מכמה סיבות, שם המשפחה שלי אשכנזי, חזות אשכנזית, מנהג אב (למרות שלא נהג. ואפילו שאלתי רב גדול אם אפשר לשנות והוא אמר שאפשר וצריך לעשות התרת נדרים (עד היום לא עשיתי), כל פעם שאני חושב על נושא העדות לא טוב לי וזה אפילו מעצבן, כמו חוזר בתשובה בהתחלה שמפריע לו שלא כולם אותו דבר. אני מתפלל בסידור אשכנזי כשאני בב"כ אשכנזי ובסידור ספרדי שאני בב"כ של ע"מ, ברכת מזון גם כל פעם משהו אחר, מנהגים לפעמים בוחר בחומרה ולפעמים בקולא תלוי מה הסברא מאחורי זה ולא משנה אם זה לפי אשכנז או ע"מ. תבין כבוד הרב, אני למעלה מעשר שנים דתי וכיום אני שיעור ד בישיבה גבוהה ועדיין לא נפתרה לי הבעיה הזאת, זה פשוט מפריע לי! אני לא יכול להחליט לכאן ולכאן כל עוד אני עצמי גם כאן וגם כאן, כולנו יהודים. ברור לי שהיינו בגלות וכל אחד ומנהגיו אבל עדיין לא ברור לי מה אני הקטן אמור לעשות ובאיזה דרך לבחור!? הבנתי שבקבלה אומרים שלכל אחד התפילות מתקבלות דווקא בנוסח שהוא צריך, אשכנזי בנוסח אשכנז ספרדי בנוסח ע"מ וכד. -הייתי רוצה שכבוד הרב יפתח לי את העיניים ויגיד לי למה מה שאני עושה לא ר שאני לא כאן ולא כאן ומה כן כדאי לי לעשות.
תשובה: אתה ר גמור גם אשכנזי וגם ספרדי אתה מאחד את העדות אם זה נוח לך בכל פעם לנהוג כפי המקום שאתה נמצא בו תמשיך כך. העיקר הכוונה כל הנוסחאות טובות.
שאלה: ספרי חולין ופסלים: לכבוד הרב, 1. האם ניתן למכור ספרי חולין ולקנות בהם ספרי קודש? 2. אם ספרי החולין עוסקים ברפואה סינית,כפירה. וכן כותביהם חילוניים או נכריים, ניתן למכור את הספרים הללו ליהודיים חילוניים ולקנות בדמיהם ספרי קודש או שצריך לשרוף אותם? 3. פסלים של חיות מעץ אבן, צריך שיהיה בהם פגם קטן ואז אפשר להחזיקם או שצריך לשרוף אותם? 4. ציורים,שטיחים,מטפחות עם ציורים של חיות או מילים בסינית שלא מבינים את משמעותם אפשר למכורם ליהודים חילוניים ולקנות בדמיהם ספרי קודש או שצריך לשורפם?
תשובה: 1. מותר. 2. מותר. 3. ניתן להחזיק אותם. 4. מותר.
שאלה: תוכנות דמו מהאינטרנט: הורדתי תוכנה מהאינטרנט. לאחר 30 יום קיבלתי הודעה שהתוכנה שהורדתי היא תוכנה חינמית ל 30 יום בלבד, ועלי למחוק אותה מהמחשב. במידה ואני רוצה להמשיך להשתמש בתוכנה עלי להוריד את הגירסה המלאה בת בעמוד ההורדה של התוכנה (מהאתר הרישמי של החברה) לא כתוב כלום לגבי התנאי של 30 יום. כ"כ אף אחד לא מונע ממני להוריד כל 30 יום את הגירסה החינמית. האם עלי למחוק את התוכנה מהמחשב ולהוריד שוב?
תשובה: בעת התקנה של כל תוכנה, אתה נדרש בד"כ לאשר שקראת את כל התנאים.קרוב לודאי שבין תנאים אלו (שכמעט אף אחד לא קורא) נכתב התנאי בפירוש, ואם כן עליך להסיר התוכנה ולהורידה מחדש.
שאלה: תוספת ביגוד במשכורת: לרב, התחלתי לעובד לפני כמה זמן במשרד ממשלתי כזמני, בתור עובד מדינה יש תוספת לכלל העובדים שנקראות הבראה וביגוד שסכומם נקבע מראש. האם את התוספות הספציפיות האלו אני מחייב ע"פ ההלכה לבזבז על ביגוד ונופש או על מה שאני רוצה? הרי הם לא מבקשים ממני קבלות ולא שום דבר זה פשוט הטבה של פעם בשנה. נכנסתי לאתר החשב הכללי ובו רשום: 1. כללי 1.1. עובדי משרדי הממשלה זכאים לקצובת ביגוד על פי רמת הדירוג שנקבעה עבורם כמפורט בתקשי"ר, "קצובת ביגוד", פרק 28.4 ובהתאם לשיעור המתפרסם בהודעה, "תעריפי קצובת ביגוד", מס ה.13.3.2.1. כשנכנסים לתת הקטגוריה כתוב:הגדרות בפרק משנה זה: בגדי עבודה, בגדי מגן או מדים - "ביגוד" קצובה הניתנת אחת לשנת הכספים (מ-1 בינואר עד 31 בדצמבר שאחריו) על-ידי החשב הכללי לשם רכישת ביגוד, והמשתלמת תוך אותה שנה. (נג 6) - "קצובת ביגוד" "לשם רכישת ביגוד". אמרו לי שזה לא חובה אלא פשוט הטבה לעובד. אך האם לפי הוראות אלו יש לי חובה לבזבז את הסכומים האלה רק על זה? הבנתי שפעם היו דורשים קבלות מהאנשים אבל הפסיקו עם זה והחליטו לתת באופן קבוע לכולם. אני יודע מאנשים שזה מוגדר כהטבה אך האם אני חייב להשתמש בזה או לצאת לחופש וכו. הממונים עליי לא אמרו לי זאת. אצרף כאן את הקישורים לאתר חשב הכללי. כמובן שהכל ממוחשב והם יודעים באם הבאתי קבלות או אם יצאתי לחופשות וכו. קצובתביגוד1332.doc קצובתהבראהונופש1331.doc
תשובה: רכיב המשכורת "קצובת ביגוד" הוא הטבה במשכורת ואתה רשאי לעשות בסכום הכסף כאוות נפשך. גמר חתימה טובה. הרב ניר אביב
שאלה: ברכת המזון בכיתה: כבוד הרב אני ברוך השם נער בן 16 מתחזק שומר שבת,מברך על מאכלים,משתדל להתפלל 3 תפילות ביום וכו אך יש לי בעיה אני לומד בבית ספר חילוני ובהפסקת 10 אני אוכל כריך(פת לחם) ואני צריך לברך לאחר מכן ברכת המזון אבל אני מתבייש לברך ליד החברים החילוניים שלי וגם אין לי כ"כ זמן לברך אבל בזמן אפשר להסתדר הבעיה היא שאני ממש מתבייש. מה עליי לעשות?אודה אם תוכל לייעץ לי. (חשוב לציין כי איני חובש כיפה בבית ספר מאותה סיבה וגם מהסיבה שאני מתבייש מהוריי שהם שומרי מסורת אבל לא שומרי שבת וכו אבל אני לעומתם ב"ה מתחזק ואודה אם תוכל לייעץ לי גם על התמודדות עם ההורים.כמו כן חשוב לציין כי אני לא לא יכול לעבור לבית ספר דתי בגלל התנגדות הוריי אודה על העזרה. ושבת
תשובה: ב"ה לך. קראתי את מכתבך ומאוד התפעלתי מימך. ממש מרגש לראות כמה אתה בוגר ורציני, כמה אתה חזק בדעתך, ויודע מה אתה רוצה. לא קל להיות שונה מהסביבה, לא קל להיות במצב שעל כל צעד ושינוי אתה לא יודע איך יגיבו ואיך הסביבה תקבל את הדברים או לא. אבל חשוב מאוד לדעת, שאתה צועד בדרך מאוד מאוד חשובה, דרך שחשוב להיות גאים בה. לצערנו הרב לא מעט אנשים רוצים לעשות את מה שאתה עושה אך לא מוצאים את כוחות הנפש לעשות זאת. דבר זה פעמים רבות גורם לאנשים שרוצים, ושמתחזקים ומתקדמים לאבד את הבטחון העצמי בסביבה. דבר שמקשה עליהם את המשך הדרך. חשוב מאוד לדעת, שבאמת צעדים אלו שלך מעוררים הערכה, וכל ההתנגדויות נובעות רק או מקנאה או מאי יכולת לקלוט את העצמה הזו שלך. לכן חשוב מאוד כל הזמן להתחזק בלעשות את מה שאתה מאמין בו, לדבוק בדרך שלך, וגם אם בשלבים מסויימים תהיינה תגובות כאלו או אחרות, הן תחלופנה במשך הזמן. ככל שאתה תתגבר מהר יותר, ותשדר בטחון עצמי ואמונה בדרך שלך, כך גם האחרים יעברו את השינוי, ובמקום להעיר ולהקשות, הם יעריכו אותך עוד יותר, ויכירו את העצמה שיש בך. חשוב מעאוד להיות חזקים, להאמין ולהמשיך הלאה. ברכת המזון היא מצווה חשובה מאוד. היא מהתורה, והיא גם חשובה מאוד לחינוך שלנו, שאנו מתרגלים שהכל מה', ושאנו בקשר עם ה' ומודים לו על מה שהוא יתברך נותן לנו. הודאה זו בסיסית מאוד לכל בניין האישיות שלנו, ולכן מאוד מאוד חשוב שלמרות הקושי תיקח עליך ברכת המזון גם בכיתה. זה לא לוקח הרבה זמן, וגם לא קשה. תהיה חזק ובעזרת ה' תצליח, ואז תראה שבאמת זה יותר קל ממה שזה נראה. לגבי כיסוי ראש, לעת עתה אל תתחיל עם זה, אך בזמן ברכת המזון, אם אתה יכול, כדאי שתכסה את הראש עם משהו, בגד וכדומה. חשוב מאוד שנהיה בקשר, ואשתדל לחזק אותך, לתמוך להקשיב ולעודד. אנא חזור אלי אל האימייל שלי ואשמח לעזור. בברכת הצלחה רבה הרב יצחק גרינבלט zahig1 gmail.com
שאלה: ציצית צבאית לכתחילה: האם מותר ללבוש ולברך על ציצת צבאית (ירוקה) לכתחילה?
תשובה: לא משנה איזה צבע הבגד, ואפשר לברך.
שאלה: שאריות אוכל וחלה של שבת: למדנו בהלכות הבא"ח (אנו ספרדים ומשתדלים גם בהלכות שנפסקו עפ"י הקבלה) - כי אין לתת לחיות לאכול מהשאריות של מזון סעודות השבת (עצמות וכדו ) וכן לא מהחלות. שאלותיי: 1. האם יש מקור להלכה הנהגה זו גם בשו"ע, או שזו באמת פסיקה עפ"י הקבלה בלבד? 2. לגבי שאריות כמו עצמות וכדו - אנו זורקים לפח לאחר ברכת המזון. אך לגבי שאריות החלות שנותרו עד לאחר מוצאי שבת - איך נכון לנהוג בשאריות אלו (מדובר בדר"כ בכמות לא מבוטלת, הרבה יותר גדולה מכזית או כביצה)? האם פשוט לעטוף בצורה מכובדת ולהניח בפח? האם באופן אחר? ואם אפשר לקבל את המקור בשו"ע. בכבוד רב, וב מראש!
תשובה: 1. נזכר גם בשו"ע שראוי להשתמש בשיירי מצוה לצורך מצוה כמו העירוב לשמש לסעודה שלישית ועוד. 2. ראוי לפרוס לפרוסות לשמר במקפיא ולאכול במשך השבוע לחם ששימש לשבת, ובזאת לאכול גם במשך השבוע לכבוד שבת.
שאלה: לימוד סת"ם לצורך פרנסה: האם מותר לי ללמוד כתיבת סת"ם במטרה שאחר כך אוכל למכור מוצרי סת"ם ולהרוויח מכך?
תשובה: כן.
שאלה: שינוי השם אוריאן: אני בת ורציתי לדעת האם כדי לי להחליף את השם כי אמרו לאבא שלי שהשם שלי הוא שם של בן קוראים לי אוריאן ואוריאן בתורה זה שם של בן
תשובה: אוריאן איננו שם בעברית אלא בארמית. לכן אין צורך להחליף את השם כי איננו נהוג כשם של בן.
שאלה: ברכת הגומל לנשים: בסימן ריט באו"ח המשנ"ב סק":ג טוען שנשים לא יברכו ברכת הגומל. מצד שני בסק"יז הוא פוסק שבעל יכול לברך לאשתו היולדת ולהוציאה ידי חובה. מצד שלישי רוה"פ שראיתי כן מחייבים את האשה לברך. מה דעת הרב בעניין? כיצד להדריך את הציבור בדין זה?
תשובה: פעם היה בעיה של צניעות, וכיום זה די מקובל שנשים מברכות בבית הכנסת או שבעלה מזמין הביתה עשרה גברים ותברך לפניהם. פעם זה לא היה מקובל ולכן היה לזה בעיה צניעותית אבל כיום זה לא שייך. וכמובן שאישה חייבת להודות לה', אם היא יולדת וכדו', שניצלה מסכנה.
שאלה: פירוש מושג : למה קוראים לכמות של 86 גר (במשקים) "רביעית"? האם זה מתייחס לכמות הכוללת שהיא 344 גר? אם כן, מה מסמלת כמות זו?
תשובה: רביעית זה שיעור של מידת הלח בדורות הקודמים שהקביל לביצה וחצי.כיום פשוט משתמשים בשיעור אחר כדי למדוד. יש בזה כמה שיטות מה השיעור של זה כיום, שיטת הגר"ח נאה היא 86 סמ"ק כמו שאמרת.
שאלה: הפסק בתפילין: א.מה הדין אם חלצתי את התפילין כדי להיכנס לשירותים? האם צריך לברך שוב? אני רואה שיש כאלה שאומרים שכן ויש חולקים עליהם ב. אם אני עושה סתם הפסקה בידיעה שאני אניח את התפילין שוב באותו היום (אפילו לאחר זמן רב), מה הדין בזה?
תשובה: א. הכרעת המשנה ברורה (כה מז), כדעת הט"ז, לברך שוב. אמנם יש האומרים לא לברך כדעת המג"א (וכ"כ כף החיים ובן איש חי פרשת וירא). למעשה, הפסיקה המקובלת לאשכנזים היא כדעת המשנה ברורה. לאחר עשיית צרכים קטנים כתבו יותר שלא לברך. לספרדים נחלקו הדעות. כה"ח ובא"ח פסקו לא לברך, והרב עובדיה (יביע אומר ח"ח או"ח ב בהערה) פסק לברך. ב. אחרי הפסקה של זמן רב יש לברך.
שאלה: נטילת ידיים של שחרית: מאיזה זמן בו אני ישן אני חייב לנטול את ידיי בבוקר עם ברכה? האם זה כשהלכתי לישון לפני עלות השחר או אם הלכתי לישון לפני הזריחה? (במילים אחרות, ממתי מותר להתפלל שחרית מתי מתחיל הבוקר?) אני יודע שמותר בדיעבד בשעת הדחק להתפלל שחרית מעלות השחר, אך האם זה קשור?
תשובה: אם ישנת שיעור של חצי שעה בזמן שינה שאנשים אחרים ישנים, אתה חייב היות שזה כמו בריה המתחדשת או ככהנים המתקדשים לעבודתם. ויש עניין שלא ישן אלא יתפלל קודם כדי להתחיל את היום בתפילה. כמובן אם אתה ממש עייף עדיף שתישן. והכי מוקדם שאפשר להתפלל זה כשעה לפני הזריחה. הזמן המדויק תלוי בשעות זמניות וזה משתנה כל הזמן צריך לבדוק בלוח. זה באותו זמן שמותר להניח תפילין וציצית.
שאלה: שימוש במשחת פניסטיל או אלוורה בשבת: ב"ה האם אדם שסובל מאד מעקיצות בגופו יכול למרוח משחת פניסטיל או אלוורה בשבת? פניסטיל זו משחה שקופה ונראת כמו ג ל- קצת נוזלי אך לא נשפך מעצמו. אלוורה-ג ל ירוק שגם הוא קצת נוזלי אך לא נשפך. האם יש הבדל אם אדם סובל מאד וזה פוגם בעונג השבת שלו? ב מראש.
תשובה: ברכת ד' בשבת יש איסור רפואה (אלא א"כ אדם נופל למשכב), ואולם לא התירו רפואה משום צער בלבד. על כן בשאלתך, אם העקיצות גורמות לאדם שיפול למשכב היה מקום להקל אבל כיוון שאיננו נופל למשכב בגלל עקיצות אין להתיר למרוח משחות על העקיצות. אין משמעות אם התרופה היא נוזלית או לא, רק לדיני ממרח, אבל הנידון שלנו הוא עצם הרפואה שאסורה בשבת. כתיבה וחתימה טובה הרב יהודה הלוי עמיחי מכון התורה והארץ כפר דרום אשקלון
שאלה: ברכות תפילות בקול ובאיטיות: יש לי בעיה שקצת מפריעה בעניין ברכות תפילות: משפחתי לא כל כך אוהבת את הדרך בה אני מברך או מתפלל: לפעמים כשאני מברך קצת בקול אז אחי מעיר לי על כך ודורש שאשתוק או אברך יותר בלחש וזה קשה. יש לי עוד בעיה בקצב התפילה שלי: אני מתפלל באיטיות וזה נובע מכך שאני מדקדק באמירת המילים או בגלל שאני מכוון בתפילתי. אם זה קורה בשבתות: אני מפסיד את הקידושים ואני נאלץ לקדש ולאכול לבד. כשאני מתפלל בבית הכנסת אני נאלץ להמשיך בתפילתי בזמן קריאת התורה (בשחרית ומנחה). כמובן שגם על המקרים הנ"ל מעירים לי רבות. כיצד עליי לנהוג?
תשובה: באופן כללי אתה לא מתפלל בפני אחרים, התפלה היא בינך לבין קונך. אתה לא צריך לחשוש ממה שלועגים לך אולם מצד שני אתה צריך להתאמץ שלא לבלוט ובוודאי שלא לעשות דברים שמבליטים את ההתנהגות שלך. כדאי להשתדל להבליע את מעשינו אפילו במחיר מעלתנו המקומית. לכן בנוגע לאמירת ברכות בקול, באמת תשתדל שבמקום שיש אנשים אחרים שמתפללים שלא תתפלל בקול משום שזה מפריע להם. גם בנוגע להגעה בזמן לקידוש, כדאי שתתפלל במנין מוקדם יותר או שתדלג על חלקים שניתן לדלג עליהם.
שאלה: מסלול מוזל לעובדי חברת סלולר: לכבוד הרב אשתי עבדה בעבר בשיתוף עם אחת מחברות הסלולר וכעובדת אותה חברה קיבלה מסלול עם הנחה מסויימת. האם לאחר שאינה עובדת כבר בחברה רשאית להמשיך במסלול וזה באחריותם לשים לב לדברים מסוג זה? (אציין שהמסלול הוא מוזל אך לא ברמה לדעתי ששונה הרבה מכלל הלקוחות)
תשובה: אסור, מכיוון שהם לא נותנים את ההנחה אדעתא דהכי (על דעת זאת שהיא לא עובדת אלא ההנחה היא רק לעובדים). ואם כן אסור לנצל את האי ידיעה שלהם. אפשר לשלוח מכתב והם יכולים לשמור לך את ההנחה כדי שלא תלכי לחברה אחרת וכדו'. אבל סתם כך אסור.
שאלה: שם זהה לאמא: האם יש בעיה לבחור להתחתן עם בחורה בעלת שם כמו האמא שלו?
תשובה: יש צוואת רבי יהודה החסיד שלא להתחתן עם אישה ששמה כשם אמו. אם יש כינוי לאחת מהן ובה היא נקראת אין בעיה. כמו כן, ניתן להוסיף שם לאמא או לכלה ושוב לא תהיה בעיה.
שאלה: טיול עם בת זוג: אני מתכנן ללכת לטיול עם בת זוגתי (אנו כבר כשלושה חודשים ביחד) והייתי רוצה לדעת הלכות מסוימות שנוגעות לעניין זה הן מבחינת ייחוד והן מבחינת כיצד להזהר מאינטימיות יתר ונגיעה ח"ו. בפרט הייתי מעוניין לדעת האם מותר יהיה לשנינו להכנס לאותו מעיין - סתם שנשב נעמוד בפנים ונדבר (היא כמובן עם בגדים מלאים). אם זה מותר, האם עלי להשאר עם חולצה לשם הצניעות? האם יש הבדל בלהכנס למעיין יחד כפי שתואר לעייל מאשר לשבת ולדבר על ספסל? נוסף לכך, אילו בגדים צריכה הבחורה ללבוש בכדי שתעמוד בגדרי הצניעות?
תשובה: הטיול מותר רק במקום בו יש מטיילים אחרים. הרחצה המשותפת לא מתאימה.
שאלה: אבדן כסף שנתרם: לפני זמן מה, ייחדתי סכום כסף מסוים לצדקה (לא בעלמא אלא שטר ממש), והנחתי אותו בחדר עבודתי. באותו יום כנראה, אישתי נכנסה לסדר מספר דברים בחדרי, וכנראה הניחה במקום אחר את הכסף אשר לא נמצא, יתכן וזה אבד או ככל הנראה אחד מבני הבית לקח זאת ועשה בכך שימוש. מה עלי לעשות בנוגע לכך?
תשובה: צריך לתת כסף אחר לצדקה, היות שכסף לא בטל. אמנם אם הכסף היה נאבד או נגנב היית פטור מלשלם, מכיוון שכסף זה הוא ממון שאין לו תובעים. כמובן רק במקרה שזה כסף מסויים שייחדת לצדקה, אם זה סתם סכום כסף שהבטחת לתרום, גם אם סכום זה נאבד לך אתה חייב לתרום את הסכום לצדקה. היות שהקדשת סכום ולא כסף מסוים אתה עדיין חייב לתרום אותו.
שאלה: בקשת סליחה מכולם: אני אמורה לבקש סליחה מכל האנשים שפגעתי בהם בחיי? (הורים מורים חברים.) אם אני לא זוכרת אם פגעתי בהם? זה גם מאוד מבייש אותי לבקש סליחה.
תשובה: אם את יודעת על מישהו ספציפי שפגעת בו, את צריכה לבקש ממנו סליחה. אבל אם לא ידוע לך שפגעת בו, למה לבקש סליחה? אין עניין בזה.